**Kováč Architects s.r.o.**

Štvrť SNP 997/11

Galanta 924 01

PROJEKT STAVBY pre stavebné konanie

**MATERSKÁ ŠKOLA V OBCI VINODOL**

**- ROZŠÍRENIE KAPACITY**

**a. SPRIEVODNÁ SPRÁVA**

***Miesto stavby :***

parc.č. 148/5, 148/11, 148/12, 13/1, k.ú. Horný Vinodol

***Investor – objednávateľ:***

Obec Vinodol, Obecná 473/29

Február 2020

**1. Identifikačné údaje**

Názov stavby : Materská škola v obci Vinodol - rozšírenie kapacity

Miesto stavby : obec Vinodol, parc.č. 148/5, 148/11, 148/12, 13/1

k.ú. Horný Vinodol

Stupeň PD : Projekt stavby pre stavebné konanie

Investor – objednávateľ : Obec Vinodol, Obecná 473/29

Zodpovedný projektant : Ing.arch. Ing. Ján Kováč, a.a.

925 42 Trstice 471

Autor : Ing. Ing.arch. Ján Kováč, a.a.

Vypracoval : Ing. Ing.arch. Ján Kováč, a.a., Ing. Barbora Frančiaková

Statika : Ing. Zoltán Laczko, a.s.i.

Zdravotechnika : Ing. Alfréd Gáspár, a.s.i.

Vykurovanie : Ing. Alfréd Gáspár, a.s.i.

Elektroinštalácia : Ing. Attila Tóth

Plynoinštalácia : Ing. Bálint Lancz. a.s.i.

Protipožiarna bezpečnosť : Jozef Kehl, špecialista PO

Projektové energetické hodnotenie : Ing. Peter Candrák, a.s.i.

**2. Základné údaje**

Celková zastavaná plocha 1.PP : 74,06 m2

Celková úžitková plocha 1.PP : 49,52 m2

Celková zastavaná plocha 1.NP : 441,72 m2

* Zastavaná plocha existujúceho objektu : 159,89 m2
* Zastavaná plocha navrhovanej novostavby : 209,26 m2
* Zastavaná plocha spojovacej chodby : 72,57 m2

Celková úžitková plocha : 292,68 m2

* úžitková plocha existujúceho objektu : 116,08 m2
* úžitková plocha navrhovanej novostavby : 176,60 m2

Celkový obostavaný priestor : 2471,64 m3

* obostavaný priestor existujúceho objektu : 928,02 m2
* obostavaný priestor navrhovanej novostavby : 1 325,904 m2
* obostavaný priestor spojovacej chodby : 217,71 m2

Počet podlaží : 1 nadzemné + 1 podzemné

**3. Vstupné podklady**

Pri spracovávaní projektovej dokumentácie stavby boli použité nasledovné podklady:

- katastrálna mapa - geometrický plán

- polohopisné zameranie

- zameranie skutkového stavu budovy

- miestne obhliadky lokality a konzultácie s objednávateľom o požiadavkách na funkčné využitie, prevádzkové a priestorové parametre stavby

- architektonická štúdia

**Kováč Architects s.r.o.**

Štvrť SNP 997/11,

Galanta 924 01

PROJEKT STAVBY pre stavebné konanie

**MATERSKÁ ŠKOLA V OBCI VINODOL**

**- ROZŠÍRENIE KAPACITY**

**B. SÚHRNNÁ TECHNICKÁ SPRÁVA**

***Miesto stavby :***

parc.č. 148/5, 148/11, 148/12, 13/1, k.ú. Horný Vinodol

***Investor – objednávateľ:***

Obec Vinodol, Obecná 473/29

Február 2020

1. Základná charakteristika stavby

Zvýšenie kapacity materskej školy bude realizované v kat. úz. Horný Vinodol na parcele č.148/5, 148/11, 148/12, 13/1. Stavebný pozemok sa nachádza v zastavanom území obce na rovinatom teréne prevažne tvorenom zeleňou.

Predmetom tejto projektovej dokumentácie je rozšírenie kapacity materskej školy rekonštrukciou existujúceho objektu bývalej Jednoty a výstavbou novonarhovaného pavilónu s prepojením na existujúci objekt materskej školy v obci Vinodol s vlastnými prípojkami na inžinierske siete. Celkové urbanisticko-architektonické riešenie objektu rešpektuje podmienky zástavby v území, urbanistické a funkčné nadväznosti lokality.

2. Umiestnenie stavby, urban. a dopravné riešenie

Osadenie a základné priestorové parametre objektov ako aj orientácia vstupu riešeného objektu je zdokumentované vo výkresovej časti tejto PD.

Architektonické riešenie daného objektu je navrhnuté tak, aby bol vhodne zakomponovaný do existujúceho prostredia v dotknutej lokalite obce Vinodol s dôrazom na moderný architektonický výraz pri rešpektovaní urbanistických nadväzností danej lokality.

Hlavný vstup a do objektu sa nachádza na juhovýchodnej strane. Objekt je dopravne napojený na existujúcu miestnu verejnú komunikáciu. Počas stavby bude zabezpečený prístup cez existujúce asfaltové komunikácie.

Osadenie navrhovanej novostavby v obci Vinodol vrátane odstupových vzdialeností od okolitých objektov je podrobne riešené v grafickej časti PD v koordinačnej situácii.

3. Hmotovo-priestorové a dispozičné riešenie

Hmotovo–priestorové riešenie je navrhnuté tak, aby riešený súbor objektov bol vhodne zakomponovaný do prostredia v dotknutej lokalite a zároveň aby osobitým, originálnym architektonickým riešením spĺňal vysoké kvalitatívne požiadavky. Architektonická kompozícia je navrhnutá striedmo a racionálne s ohľadom na funkčné využitie, prevádzkové a kvalitatívne požiadavky investora.

Navrhovaný objekt je riešený ako jednopodlažná budova bez podpivničenia. Novonavrhnutá dispozícia oboch objektov je navrhnutá jednoducho a prehľadne s uplatnením požiadaviek optimálnej rozlohy, funkčnej a prevádzkovej čistoty a variabilnosti miestností. V rámci existujúceho objektu určeného na rekonštrukciu sa vytvoria priestory pre jedáleň, výdajňa jedál, sociálne zázemie pre personál a v suterénnej časti miestnosti práčovne.

V navrhovanej prístavbe uvažujeme s vytvorením miestnosti herne a hygienického zázemia pre 21 detí.

Hlavný vstup sa nachádza na juhovýchodnej strane objektu.

Z dispozičného hľadiska sa objekt člení na nasledovné miestnosti:

**1.PP**

-1.01 CHODBA

-1.02 PRÁČOVŇA

-1.03 ŽEHLENIE

-1.04 SUŠENIE

-1.05 CHODBA

-1.06 SKLAD ŠPINAVÉHO PRÁDLA

1.09 SCHODISKO

**1.NP**

* 1. JEDÁLEŇ
  2. CHODBA
  3. SCHODISKO
  4. VÝDAJŇA JEDÁL
  5. KANCELÁRIA
  6. CHODBA
  7. ŠATŇA
  8. WC
  9. ŠATŇA + CHODBA
  10. KÚPELŇA
  11. UPRATOVAČKA
  12. WC
  13. SPÁLŇA
  14. HERŇA

4. Stavebno-konštrukčné a materiálové riešenie

Základný konštrukčný systém existujúcej budovy je koncipovaný ako stenový, z obvodových a vnútorných nosných murovaných stien. Stropná konštrukcia je riešená ako pôvodný železobetónový strop. Vodorovné nosné konštrukcie – preklady a prievlaky sú riešené ako železobetónové monolitické.

Konštrukčný systém navrhovanej budovy je koncipovaný ako stenový, z obvodových a vnútorných nosných murovaných stien. Stropná konštrukcia je riešená ako väzníkový krov. Vodorovné nosné konštrukcie – preklady a prievlaky sú riešené ako železobetónové monolitické príp. keramické.

V rámci rekonštrukcie existujúcej stavby budú realizované nasledovné stavebné práce:

* odstránenie výplní otvorov
* vybúranie otvorov do existujúceho muriva pre osadenie nových výplňových konštrukcií
* vybúranie vybraných priečok
* odstránenie klampiarskych výrobkov
* odstránenie nášľapných vrstiev podláh
* odstránenie vrstiev interiérových omietok
* rozobratie strešnej krytiny
* rekonštrukcia existujúcej konštrukcie krovu v potrebnom rozsahu – doplnenie poškodených prvkov
* montáž novej strešnej krytiny
* zamurovanie otvorov v nosných/nenosných stenách
* vyhotovenie nových deliacich priečok
* osadenie nových výplní otvorov
* sadenie nových klampiarskych konštrukcií
* vyhotovenie nových podhľadov
* realizácia nového zatepľovacieho systému stropu a strechy
* vybetónovanie železobetónových stĺpov
* vyhotovenie nových nášľapných vrstiev podláh
* vyhotovenie nových spevnených plôch na pozemku
* výstavba nového pavilónu
* výstavba spojovacej chodby

Tepelno-technické parametre všetkých konštrukcií sú volené čo najoptimálnejšie vo vzťahu k príslušnej STN, investičným a prevádzkovým nákladom objektu ako aj k estetickým a úžitkovým parametrom stavby.

5. Technické zariadenia

Na riešenom území sa nachádza kompletná infraštruktúra s možnosťou napojenia. Navrhovaný objekt bude napojený na verejné rozvody vody, plynu a elektrickej energie, splaškové vody z objektu budú odvádzané do navrhovanej žumpy na pozemku investora.

Navrhované riešenie prípojok a vonkajších rozvodov inžinierskych sietí (trasy a kapacitné parametre) sú podrobnejšie zobrazené v grafickej časti – koordinačnej situácii resp. v jednotlivých častiach tejto PD. Objekt bude vybavený príslušnými rozvodmi a zariadeniami zdravotechniky, ústredného vykurovania, elektroinštalácie a slaboprúdovej techniky.

Zdravotechnika

Viď časť PD zdravotechniky.

ÚSTREDNÉ KÚRENIE

Viď časť PD ústredného kúrenia.

Elektroinštalácia

Viď časť PD elektroinštalácie.

**PLYNOINŠTALÁCIA**

Viď časť PD plynoinštalácie.

6. Vplyv stavby na zdravie a životné prostredie

Likvidácia odpadov

Objekt nebude mať žiadny negatívny vplyv na okolie stavby a na životné prostredie. Úpravou okolitých priestranstiev sa dosiahne vyššia estetická úroveň a kvalita životného prostredia.

Objekt vzhľadom na svoj charakter neprodukuje odpady s osobitnými nárokmi na likvidáciu. Splaškové vody budú odvádzané do navrhovanej žumpy. Odvoz komunálneho odpadu bude riešený v rámci obecnej likvidácie odpadu.

Pre zabezpečenie tepelnej pohody t.j. pre potrebný tepelný výkon bude slúžiť plynový kotol (typ podľa výberu investora) umiestnený v práčovni. (viď. PD Vykurovanie)

Stavba pri dodržaní projektovaných parametrov nemá negatívny vplyv na kvalitu životného prostredia. Výstavba objektov a jeho prevádzka nebudú mať zhoršujúci vplyv na životné prostredie, nakoľko nedôjde k manipulácii s nebezpečnými látkami.

**Kategorizácia odpadov** vznikajúcich stavbou a užívaním objektu podľa vyhlášky MŽP SR č. 365/2015 z.z., ktorý ustanovuje katalóg odpadov o znení neskorších noviel:

**a/ po dobu výstavby:**

číslo druh odpadu množstvo mj. Kategória

10 11 03 odpadové vláknité materiály na báze skla O

Odrezky vláknitej tepelnej izolácie 0.1 t

15 01 01 obaly z papiera a lepenky O

Kartónové a papierové obaly 0.3 t

15 01 02 obaly z plastov O

Ovinovacie fólie, plastové obaly 0.3 t

17 01 02 tehly O

Odpad z prírezovtehloblokov 0.4 t

17 01 03 obkladačky, dlaždice keramika O

Odrezky obkladov a dlažieb 0.1 t

17 02 01 drevo O

Odrezky z drevených atyp. debnení, obaly 0.8 t

Výrub stromov a kríkov 0.3 t

17 04 05 železo, oceľ O

Odrezky zámoč. a klampiarskych výrobkov 0.2 t

17 05 06 výkopová zemina iná ako uvedené v 17 05 05 O

vykopaná zemina základov a inž. Sietí 3.0 m3

17 09 04 zmiešané odpady stavieb a demolácií iné O

ako uvedené v 17 09 01, 17 09 02 a 17 09 03

Odpad zo stavebnej činnosti, (čistenie stavby) 2.5 t O

**b/ počas prevádzky:**

200301 Zmesový komunálny odpad,

predpokladané množstvo cca 8 m3 /rok

Odpady budú zneškodňované na skládke príslušnej triedy v zmysle platnej legislatívy. Generálny dodávateľ stavebných prác bude postupovať rovnako aj pri likvidácii stavebného odpadu. Technické a konštrukčné riešenie bude rešpektovať v plnom rozsahu platné vyhlášky a normy a bude zaručovať ochranu životného prostredia.

7. Dotknuté ochranné pásma, alebo ochranné územia

Danej lokality sa nedotýkajú ochranné pásma alebo ochranné územia, ktoré by boli v kolízii s navrhovanou stavbou.

8. Terénne a sadovnícke úpravy

Súčasťou komplexného riešenia exteriéru objektu sú aj navrhované spevnené plochy, terénne a sadovnícke úpravy.

Spevnené plochy pozostávajú z chodníkov. Úpravy povrchov na spevnených plochách budú pozostávať zo zámkovej dlažby vyššej kvalitatívnej triedy.

Riešenie spevnených plôch podrobnejšie viď. grafickú časť – koordinačná situácia.

9. Zásady organizácie výstavby

Pre účely staveniska sa bude využívať predovšetkým vlastný pozemok. Stavenisko bude ohradené a sprístupnené zo spevnenej miestnej komunikácie. Za usporiadanie staveniska, organizáciu výstavby a dodržanie podmienok bezpečnosti a ochrany zdravia pri uskutočňovaní stavby zodpovedá jej vybraný zmluvný zhotoviteľ. Vybraný zmluvný dodávateľ zabezpečí zjednodušenú dokumentáciu “Plán organizácie výstavby “, ktorý predloží na odsúhlasenie objednávateľovi a GPP.

**Kováč Architects s.r.o.**

Štvrť SNP 997/11

Galanta 924 01

PROJEKT STAVBY pre stavebné konanie

**MATERSKÁ ŠKOLA V OBCI VINODOL**

**- ROZŠÍRENIE KAPACITY**

**C. TECHNICKÁ SPRÁVA**

***Miesto stavby :***

parc.č. 148/5, 148/11, 148/12, 13/1, k.ú. Horný Vinodol

***Investor – objednávateľ:***

Obec Vinodol, Obecná 473/29

Február 2020

**1. Základné údaje**

Celková zastavaná plocha 1.PP : 74,06 m2

Celková úžitková plocha 1.PP : 49,52 m2

Celková zastavaná plocha 1.NP : 441,72 m2

* Zastavaná plocha existujúceho objektu : 159,89 m2
* Zastavaná plocha navrhovanej novostavby : 209,26 m2
* Zastavaná plocha spojovacej chodby : 72,57 m2

Celková úžitková plocha : 292,68 m2

* úžitková plocha existujúceho objektu : 116,08 m2
* úžitková plocha navrhovanej novostavby : 176,60 m2

Celkový obostavaný priestor : 2471,64 m3

* obostavaný priestor existujúceho objektu : 928,02 m2
* obostavaný priestor navrhovanej novostavby : 1 325,904 m2
* obostavaný priestor spojovacej chodby : 217,71 m2

Počet podlaží : 1 nadzemné + 1 podzemné

2.Stavebno technické a materiálové riešenie

Výkopy

Existujúci objekt ostáva bez zmien. V rámci rozšírenia kapacity dochádza k výkopovým prácam pre výstavbu nového pavilónu. Pred začatím výkopových prác je potrebné z plochy staveniska sňať ornicu o hr. 200 mm a uložiť na depóniu pre neskoršie zahumusovanie. Zemné práce spočívajú v príprave a výkopoch jám pre základové konštrukcie v hĺbke –1,950 od úrovne +0,000.

Základové konštrukcie

Existujúci objekt ostáva bez zmien.

Základové konštrukcie navrhované objektu tvoria základové pásy z betónu s doplnkovou výstužou so základovou škárou siahajúcou do úrovne -1,850 m od úrovne 0,000 podľa projektovej dokumentácie. Základy budú oddilatované od základov existujúcej stavby RD extrudovaným polystyrénom hr.50 mm. Základy budú z armovaného betónu C20/25 s doplnkovou výstužou (pozri časť statika). Pod základovými konštrukciami aj podkladovým betónom sa zhotoví podkladové lôžko hrúbky 100 mm zo zhutneného štrkopiesku. Všetky parametre navrhovaných základov sú zrejmé z výkresu základov (výkres č. 2 a výkresy v časti statika).

Zvislé nosné konštrukcie

Existujúci objekt ostáva bez zmien.

Nosné zvislé konštrukcie navrhovaného pavilónu sú navrhnuté ako obvodové murované steny hr. 300 mm z keramických tvaroviek *POROTHERM 30 PROFI* murované na tenkovrstvovú maltu a zateplené tepelnou izoláciou z minerálnej vlny hr. 150 mm a vnútorné nosné steny hr. 300 mm keramických tvaroviek *POROTHERM 30 PROFI* murované na tenkovrstvovú maltu. Pod finálnu omietku pri styku rôznych materiálov sa použijú rohové kútové sieťky s min. prekrytím 150 mm.

Zvislé nenosné konštrukcie

Nenosné zvislé deliace konštrukcie - priečky hr. 150 mm budú realizované z keramických tvaroviek *POROTHERM 14 PROFI* murované na tenkovrstvovú maltu.

Vodorovné nosné konštrukcie

Železobetónové konštrukcie ako preklady sú navrhnuté z betónu C20/25, betonárskej výstuže z oceľe 10505(R) resp. B 500 B – pozri časť statika.

Zastrešenie

Na existujúcom objekte bude vymenená strešná krytina.

Navrhovaný pavilón bude zastrešený väzníkovou strešnou konštrukciou so sklonom 30°. Krytinu navrhovanej strechy bude tvoriť keramická krytina – výber podľa vzorky. Odvodnenie strechy je vyriešené poplastovanými kruhovými dažďovými zvodmi na okolitý terén.

Izolácie proti zemnej vlhkosti

Existujúci objekt ostáva bez zmien.

Hydroizoláciu previesť z modifikovaných asfaltových pásov HYDROBIT V60 S35. Izolácia sa musí vyviesť na steny 300 mm nad upravený terén.

Izolácie tepelné

Obvodové nosné steny existujúceho objektu budú zaizolované tepelnou izoláciou z minerálnej vlny hr. 150mm.

***Navrhovaný pavilón***

Celá podlaha prízemia je odizolovaná tepelnou izoláciou z polystyrénu hr. 120 mm, táto izolácia je kladená na separačnú vrstvu – geotextília (dodržanie technologickej prestávky).

Spodná stavba – styk s terénom je tepelne zaizolovaný extrudovaným polystyrénom hr. 100 mm. Obvodové nosné steny budú zaizolované tepelnou izoláciou z minerálnej vlny hr. 150mm.

Strop objektu je tepelne izolovaný dvomi vrstvami izolácie. Spodná izolácia z minerálnej vlny hr. 250 a horná izolácia hrúbky 200 mm. Priestor medzi rámami okien a fasád a osteniami sa vyplní PUR penou v dod. výplní otvorov. K okenným a dverným rámom sa priložia pásiky z NOBASIL-u FKD 30, resp. FKD 20.

Všetky konštrukcie z tepelného hľadiska sú navrhnuté tak, aby vyhovovali súčasne platnej tepelnotechnickej norme STN 73 0540 a súčasne minimalizovali tepelné mosty, a tým redukovali tepelné straty a prispeli k energetickej efektívnosti budovy.

**Potery**

Existujúci objekt ostáva bez zmien.

V navrhovanej novostavbe sa v podlahách prevedú vrstvy betónovej mazaniny vystuženej sieťovinou 150x150/6 v hrúbke 67-80 mm. Mazaninu po obvode stien oddilatovať pásikom polystyrénu hr. 10 mm resp. NOBASILOM PTE.

Vnútorné obklady

V hyg. zariadeniach vytvoriť keramický obklad do výšky 0,9 - 1,4m a na svetlú výšku miestnosti . Nárožia a ukončenia obkladu previesť aplikovaním kovových líšt. Keramický sokel výšky 100 mm pri keramických dlažbách ukončiť plastovou štvrťkruhovou lištou zn. Protector v dodávke dlažby.

Pri realizácii stavby sa vyberie typ jednotlivých dlažieb podľa vzorky a po konzultácii s GP-architektom.

Vnútorné podhľady

Stropná konštrukcia bude z interiérovej strany opatrená sadrokartónovým podhľadom. V sociálnych miestnostiach zo sadrokartónu s prevedením do mokrého prostredia. Montáž sadrokartónu previesť v zmysle technologického predpisu so zreteľom najmä na styky s ostatnými pevnými časťami stavby, pretmelenie stykov atď..

Nátery

Vnútorné omietky opatriť bielym náterom JUPOL nanášaným valčekom. Sadrokartónové konštrukcie po vyspravení opatriť bielym náterom na báze latexu – JUPOL nanášaný valčekom.

Vonkajšie výplne otvorov

Vonkajšie výplne okenných otvorov sa prevedú ako plastové alt. hliníkové zasklené izolačným trojsklom s tepelnoizolačnými vlastnosťami k=0,7 KW-1m2. Kovanie celoobvodové far. Odtieň poďľa výberu investora. Montáž okien podľa technologického predpisu. Styk rámu okna a murovaného ostenka vytmeliť silikónovým tmelom. Priestor medzi rámom a ostením okien a vonk. dverí vyplniť Purpenou. Súčasťou dodávky okien je vnútorný prefabrikovaný parapet hr. 25 mm s melaminovou fóliou, farebný odtieň podľa odtieňu okenných konštrukcií. Vonkajší parapet z pozinkovaného plechu opatrený protikoróznym náterom.

Vnútorné výplne otvorov

Vnútorné výplne otvorov, dvere drevené plné a s presklením, budú osadené do drevenej obložkovej zárubne- povrchová úprava dverí je melaminová fólia, odtieň podľa vzorky. Dvere sú navrhnuté v bezprahovej úprave s prechodovými lištami resp. s prahom podľa požiadaviek investora. Kovanie: prírodný kov – striebrosivá matná povrchová úprava, resp. podľa výberu a požiadaviek stavebníka a po dohode s autorom a GP-architektom.

Podlahy

Nášľapné vrstvy podlahy objektu sa prevedú podľa špecifikácie podláh vo výkresoch pôdorysov.

Sokel ker. dlažieb previesť typovou soklovou tvarovkou alebo tvarovkou rezanou opatrenou kovovou, prípadne plastovou štvrťkruhovou lištou zn. Protector.

Dlažbu upevniť k podkladu lepidlom UzinFliesuritflex hr. 3 mm. Dlažby škárovať systémovými škárovacími hmotami zn. Baumit, alt. Uzin. V dodávke dlažieb je i prevedenie dilatačných ukončujúcich a prechodových profilov.

Typy podláh budú vyšpecifikované vo výpise podláh v textovej časti dokumentácie pre realizáciu stavby resp. výber podľa vzorky po dohode investora s architektom.

Klampiarske výrobky

Podrobnosti a výpisy klampiarskych výrobkov budú spracované v realizačnom stupni PD.

Zámočnícke výrobky

Podrobnosti a výpisy zámočníckych výrobkov budú spracované v realizačnom stupni PD.

Stolárske výrobky

Stolárske výrobky sa uplatnia v kuchynských linkách a v prefabrikovaných vnútorných parapetoch. Podrobnosti a výpisy stolárskych výrobkov budú spracované v realizačnom stupni PD.

Ostatné skutočnosti

Výrobky zabudované do stavby musia byť v zmysle zákona o stavebných výrobkoch č. 10/1998 Z.z. preukázané technickým osvedčením alebo preukázaním zhody. Všetky práce, technologické postupy a konštrukcie musia byť vykonané alebo zhotovené podľa platných STN, ďalej je zhotoviteľ stavby povinný rešpektovať STN 730424 o prípustných rozmerových odchýlkach od projektovaného stavu. Všetky odchýlky zistené počas realizácie stavby od projektom predpokladaného stavu je nutné oznámiť projektantovi. Tento zápisom do stavebného denníka potvrdí alebo upraví projektované riešenie príslušnej konštrukcie alebo zariadenia.

**Všetky dielenské dokumentácie spracovávané jednotlivými subdodávateľmi konštrukcií a zariadení je nutné pred započatím výroby odsúhlasiť písomne s generálnym projektantom**.

Bezpečnosť a ochrana zdravia

Počas realizácie stavby je nutné dodržať predpisy o bezpečnosti práce a technických zariadení pri stavebných prácach podľa vyhl. č. 124/2006, 309/2007, 140/2008, 470/2011 zb.

Upozornenie

**Táto dokumentácia je v časti architektonického riešenia architektonickým dielom a je chránená autorským zákonom. Každé použitie diela je podmienené udelením súhlasu autora. Autor má vyhradené právo na autorskú korekciu diela – dozor nad zhotovovaním stavby.**